Cłonki serbskich gremijow se zaměrnjej wótgłosuju
Strukturne wuwiśe Łužyce wobwliwujo teke ramikowe wuměnjenje dalšneje eksistence serbskeje rěcy a z tym serbskego ludu. Togodla wiźe cłonki serbskich gremijow, prezidija Domowiny, Rady za nastupnosći Serbow w Bramborskej, Serbskeje rady Sakskeje a serbske cłonki rady Załožby za serbski lud pótrjebu, wobźělenje Serbow na wšych planowańskich procesach na zawězujucu wašnju wašnju kšuśe zapisaś. To jo był wuslědk zmakanja, kenž jo se pśewjadł dnja 04.12.2017 w Serbskem domje w Budyšynje.
Pó mjazsobnem rozgronjenju su se wobźělniki na to dojadnali, se zaměrnjej wó zaměrach a zasadach zastupnistwa serbskich zajimow we wobyma krajoma a na zwězkowej rowninje wótgłosowaś.
W diskusiji su se wobźělniki na slědujuce směrnice źěłabnosći dogronili:
1. Pśi kubłańskej a kulturnej politice stoj spěchowanje rěcy a rěcnych rumow w srjejźišću.
2. Rěcna a kulturna wšakorakosć serbskich stronow we Łužycy jo wjelike bogatstwo, kótarež comy zaměrnjej pódpěrowaś.
3. Serbske gremije kooperěruju na dobro serbskego ludu w serbskem sedleńskem rumje a zwenka njogo.
Dogronili su se, lětny plan 2018 zestajiś a dalšne zmakanje pśgótowaś.
Budyšin, 04.12.2017
W mjenju pśibytnych – Dawid Statnik, pśedsedaŕ Domowiny
ces_Latn szl_Latn pol_Latn bos_Latn szl_Latn szl_Latn szl_Latn bos_Latn gla_Latn pol_Latn